พระราชบัญญัติพระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิพุทธศักราช ๒๔๘๔ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔ สิงหาคม พุทธศักราช๒๔๘๐)อาทิตย์ทิพอาภาพล.อ. พิชเยนทรโยธินตราไว้ ณ วันที่ ๔ ตุลาคมพุทธศักราช ๒๔๘๔เป็นปีที่ ๘ในรัชชกาลปัจจุบันโดยที่สภาผู้แทนราษฎรลงมติว่าสมควรยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิจึ่งมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎรดั่งต่อไปนี้มาตรา๑ พระราชบัญญัตินี้ให้เรียกว่า พระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิพุทธศักราช ๒๔๘๔มาตรา๒[๑] ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา๓ให้บุคคลผู้มีคุณสมบัติต่อไปนี้ได้รับยกเว้นการเก็บภาษีอากรและค่าธรรมเนียมดั่งระบุไว้ในบัญชีท้ายพระราชบัญญัตินี้คือก.ผู้ที่ได้รับพระราชทานเหรียญชัยสมรภูมิ ตามพระราชกำหนดเหรียญชัยสมรภูมิ พุทธศักราช๒๔๘๔ และข.ไม่ได้รับเงินรายได้เป็นประจำจากรัฐบาล เทศบาลหรือองค์การสาธารณะในความควบคุมของรัฐบาลหรือเทศบาล คำนวณได้เดือนละ ตั้งแต่ ๘๐บาทขึ้นไปบุคคลใดแสดงให้กระทรวงกลาโหมเห็นว่ามีคุณสมบัติดั่งกล่าวจะได้รับหนังสือสำคัญตามแบบที่รัฐมนตรีว่าการกระทรวงกลาโหมกำหนดไว้ในกฎกระทรวงเป็นหลักฐานมาตรา๔ผู้ได้รับยกเว้นการเก็บภาษีอากรและค่าธรรมเนียมตามความในพระราชบัญญัตินี้แล้วหากขาดคุณสมบัติดั่งกล่าวไว้ในมาตรา ๓ เมื่อใดผู้นั้นไม่ได้รับการยกเว้นในระหว่างเวลาที่ขาดคุณสมบัตินั้นมาตรา๕ ทุกคราวที่ขอยกเว้นการเก็บภาษีอากรและค่าธรรมเนียมบุคคลผู้ขอต้องแสดงหนังสือสำคัญดั่งกล่าวในมาตรา๓ พร้อมด้วยบัตรประจำตัวที่กระทรวงกลาโหมออกให้แสดงว่าเป็นผู้ได้รับพระราชทานเหรียญชัยสมรภูมิต่อพนักงานเจ้าหน้าที่มาตรา๖การยกเว้นไม่ต้องเสียภาษีอากรและค่าธรรมเนียมตามความในพระราชบัญญัตินี้หมายความเฉพาะได้รับยกเว้นไม่ต้องชำระภาษีอากรและค่าธรรมเนียมหาได้ยกเว้นมิให้ต้องปฏิบัติการต่าง ๆเกี่ยวกับการควบคุมการเก็บภาษีอากรหรือค่าธรรมเนียมนั้นไม่มาตรา๗บุคคลซึ่งได้รับหนังสือสำคัญตามความในมาตรา ๓หากขาดคุณสมบัติดั่งระบุไว้ในมาตรานั้นต้องส่งหนังสือสำคัญคืนแก่คณะกรมการอำเภอภายในเวลา ๒ เดือนนับแต่วันที่ตนขาดคุณสมบัติมาตรา๘บุคคลใดจะฟ้องร้องขอให้ได้รับยกเว้นการเก็บภาษีอากรและค่าธรรมเนียมตามพระราชบัญญัตินี้โดยอ้างว่าเป็นสิทธิของตนตามกฎหมายหาได้ไม่มาตรา๙ ผู้ใดได้รับยกเว้นการเก็บภาษีอากรและค่าธรรมเนียมโดยไม่ถูกต้องตามพระราชบัญญัตินี้ต้องชำระเงินจำนวนนั้นในเมื่อเจ้าพนักงานเรียกร้องในกรณีที่มีการโต้แย้งกันให้เจ้าพนักงานเสนอไปยังรัฐมนตรีว่าการกระทรวงกลาโหมคำชี้ขาดของรัฐมนตรีว่าการกระทรวงกลาโหมให้เป็นที่สุดมาตรา๑๐ ผู้ใดแสดงหนังสือสำคัญต่อพนักงานเจ้าหน้าที่เพื่อขอยกเว้นการเก็บภาษีอากรหรือค่าธรรมเนียมตามพระราชบัญญัตินี้โดยรู้อยู่ว่าหนังสือสำคัญนั้นไม่สมบูรณ์ในอันที่จะได้รับการยกเว้นมีความผิดต้องระวางโทษปรับไม่เกินหนึ่งร้อยบาทหรือจำคุกไม่เกินหนึ่งเดือนหรือทั้งปรับทั้งจำมาตรา๑๑ผู้ใดจงใจไม่ส่งหนังสือสำคัญคืนตามความในมาตรา ๗มีความผิดต้องระวางโทษปรับไม่เกินห้าสิบบาทมาตรา๑๒ให้รัฐมนตรีว่าการกระทรวงกลาโหมและรัฐมนตรีว่าการกระทรวงต่าง ๆซึ่งควบคุมการเก็บภาษีอากรและค่าธรรมเนียมดั่งระบุไว้ในบัญชีท้ายพระราชบัญญัตินี้รักษาการให้เป็นไปตามพระราชบัญญัตินี้และให้มีอำนาจออกกฎกระทรวงเพื่อปฏิบัติการให้เป็นไปตามพระราชบัญญัตินี้กฎกระทรวงนั้นเมื่อได้ประกาศในราชกิจจานุเบกษาแล้ว ให้ใช้บังคับได้ผู้รับสนองพระบรมราชโองการพิบูลสงครามนายกรัฐมนตรีบัญชีภาษีอากรและค่าธรรมเนียมแนบท้ายพระราชบัญญัติ ลำดับเลขที่ประเภทภาษีอากรค่าธรรมเนียมเงื่อนไขการยกเว้น๑.ค่าธรรมเนียมอำเภอยกเว้นให้เฉพาะ๑. ค่าธรรมเนียมตราสินก. ค่าทำตราสินข. ค่าเทียบตราสิน๒. ค่าธรรมเนียมชันสูตรก. ค่าทำคำชันสูตรข. ค่าเทียบชันสูตร๓. ค่าธรรมเนียมอายัดทรัพย์ก. ค่าอายัดข. ค่าเทียบอายัดทรัพย์๔. ค่าธรรมเนียมหนังสือเดินทาง๒.ค่าธรรมเนียมสัตว์พาหนะยกเว้นให้เฉพาะค่าจดทะเบียนทำตั๋วรูปพรรณ โค กระบือ คนหนึ่งเป็นจำนวนไม่เกิน ๔ ตัว ทั้งนี้รวมตลอดจนค่าสลักหลังตั๋วรูปพรรณโอนกรรมสิทธิ หรือการจำนอง ค่ารับขึ้นทะเบียน การย้าย และค่าแก้ตำหนิในตั๋วรูปพรรณนั้นด้วย แต่ให้ได้รับยกเว้นแต่เฉพาะในท้องที่ที่มีภูมิลำเนาอยู่๓.ค่าธรรมเนียมเรือผ่านประตูน้ำยกเว้นเฉพาะเรือที่ต้องเสียค่าธรรมเนียมผ่านประตูน้ำอย่างสูงไม่เกิน ๑๔ สตางค์ เพียงหนึ่งลำ และต้องเป็นเรือของผู้นั้นและนำผ่านเอง๔.ค่าธรรมเนียมล้อเลื่อนยกเว้นให้เฉพาะค่าธรรมเนียมดั่งนี้๑. รถจักรยานไม่เกิน ๒ ล้อ๒. รถจักรยานตั้งแต่ ๓ ล้อขึ้นไป๓. เกวียนเทียมด้วยสัตว์พาหนะ๔. ใบอนุญาตขับขี่รถยนต์๕. ใบอนุญาตขับขี่รถจักรยานไม่เกิน ๒ ล้อ๖. ใบอนุญาตขับขี่รถจักรยานตั้งแต่ ๓ ล้อขึ้นไปทั้งนี้จะได้รับยกเว้นเพียงรถหรือเกวียนอย่างละหนึ่ง ซึ่งเป็นของตนเอง๕.ค่าธรรมเนียมอาวุธปืนและดอกไม้เพลิงยกเว้นเฉพาะค่าใบอนุญาตสั่งหรือซื้อและมีอาวุธปืนเพียง ๑ กระบอก๖.ค่าธรรมเนียมโรงเรียนราษฎร์ยกเว้นให้เฉพาะค่าธรรมเนียมดั่งนี้๑. ใบอนุญาตให้เป็นเจ้าของโรงเรียน๒. ใบอนุญาตให้เป็นผู้จัดการ๓. ใบอนุญาตให้เป็นครูใหญ่หรือครูทั้งนี้จะได้รับยกเว้นเพียงอย่างละหนึ่งฉบับ๗.ค่าธรรมเนียมสอบความรู้การใช้เรือยกเว้นให้เฉพาะค่าธรรมเนียมสอบความรู้ดั่งนี้๑. เพื่อการใช้เรือ๒. เพื่อควบคุมเครื่องจักรเรือทั้งนี้จะได้รับยกเว้นเฉพาะประเภทใดประเภทหนึ่ง แต่ได้รับยกเว้นตลอดจนการขอต่ออายุใบอนุญาตและสอบเลื่อนชั้น๘.ค่าธรรมเนียมการทำพินัยกรรมยกเว้นค่าธรรมเนียมเกี่ยวกับการทำพินัยกรรมทั้งหมด เว้นแต่ที่จะทำนอกที่ว่าการอำเภอ๙.ค่าธรรมเนียมขนานนามสกุลยกเว้นให้ทั้งหมด๑๐.ค่าธรรมเนียมการสอบแข่งขันหรือสอบคัดเลือกเข้ารับราชการยกเว้นให้ทั้งหมด๑๑.ค่าธรรมเนียมการมีเพื่อใช้ซึ่งเครื่องรับวิทยุกระจายเสียงยกเว้นเฉพาะค่าธรรมเนียมใบอนุญาตให้มีเพื่อใช้ซึ่งเครื่องรับวิทยุกระจายเสียง หรือเครื่องขยายเสียง ใช้กับแร่ไม่เกิน ๔ หลอดเพียงหนึ่งเครื่องฐิติพร/จัดทำ๑๒ ธันวาคม ๒๕๕๖ปณตภร/ตรวจ๒๗ ธันวาคม ๒๕๕๖[๑] ราชกิจจานุเบกษาเล่ม ๕๘/-/หน้า ๑๓๓๑/๗ ตุลาคม ๒๔๘๔